《十一月十日同谒惠烈庙》
宋代·黄履

山北迢迢十里馀，使华联辔谒神居。吴朝崇构飞虫后，梁帝停神骤雨初。

松盖交阴垂道路，棠枝孤秀耸庭除。太平应祷邦人赖，惠烈新加益显欤。

作者简介：（?—1101）宋邵武人，字安中。仁宗嘉祐二年进士。神宗时累迁御史中丞。哲宗即位，除翰林学士，以承蔡确、章惇风旨，排击正人，为言官论罪，出知越州，历徙五州三府。绍圣初，复召为御史中丞，上章言司马光变更新法为罪，极论吕大防、刘挚、梁焘垂帘时事，乞正典刑。拜尚书右丞。以论救邹浩，罢知亳州。徽宗立，复拜尚书右丞，寻罢。